Missatge: GironaEl Fòrum Gastronòmic de Girona inaugura la seva edició més internacional Actualitzat a les 13:07 h   20/02/2011-Girona és a partir d'aquest diumenge la seu catalana de la gastronomia. El Fòrum Gastronòmic de la ciutat obre novament les portes en una edició que serà més internacional que mai. A banda de reconeguts cuiners catalans, com Ferran Adrià, Carme Ruscalleda o els germans Roca, passaran pel certamen xefs de referència dels Estats Units i el Japó. L'edició d'enguany, a més, ampliarà horitzons i comptarà amb la participació del públic general.El Fòrum Gastronòmic de Girona s'inaugura aquest diumenge en una edició que serà més participativa i internacional. Durant quatre dies la capital del gironès es converteix en epicentre mundial de la cuina amb més de 300 expositors, 15.000 m2 de mostra i prop de 120 activitats. Aquest any, a banda de la presència habitual de prestigiosos xefs catalans, com Ferran Adrià, Carme Ruscalleda o els germans Roca, visitaran el certamen el cuiner d'avantguarda nord-americà Charlie Trotter, i el japonès Yoshihiro Narisawa, i també es podrà conèixer de prop la gastronomia d'Astúries, Lanzarote, Portugal i el Regne Unit, entre d'altre. A més, aquesta edició està pensada no només per als professionals de la cuina sinó també per al públic general, i els organitzadors esperen que hi assisteixin més de 30.000 visitants. Aquest diumenge el Fòrum concedirà el premi Cuiner de l'Any a un jove talent de la gastronomia, i també retrà homenatge amb un minut de silenci al desaparegut Santi Santamaria, que ha mort aquesta setmana. En total, es calcula que ha costat 1.300.000 euros i segons les previsions deixarà un impacte econòmic de prop de 26.000.000 d'euros a la demarcació de Girona.

Resposta: Minut de silenci per Santamaria en el Fòrum Gastronòmic de GironaFerran Adrià ofereix la seva última ponència abans del tancament del BulliAdrià afirma que passaran anys fins que no torni a fer cap ponència 21/02/11 11:46 - girona - Agències Imatge del Fòrum Gastronòmic. Foto: M.LLADÓ.La segona jornada del Fòrum Gastronòmic de Girona ha començat avui amb un emotiu minut de silenci dedicat al cuiner Santi Santamaria. Abans de la ponència de Ferran Adrià, els assistents han guardat silenci en record al xef de Ca Fabes, mort la setmana passada a Singapur després de patir un infart.El minut de silenci també s'ha dirigit a Albert, el fill del propietari de l'emblemàtic bar Pinocho de La Boqueria de Barcelona, que ha mort aquest divendres. En una sala de l'Auditori de Girona, amb capacitat per a 1.200 persones, Adrià ha ofert la seva ponència abans del tancament del Bulli restaurant. “Aquesta no és que sigui l'última ponència de l'any, és l'última en anys”, ha comentat el cuiner al començar el seu discurs.Adrià ha confessat que ha triat el Fòrum Gastronòmic de Girona per realitzar la seva última classe magistral perquè va ser el primer, en el qual es va estrenar.Mentre preparava, amb l'ajuda de dos dels seus cuiners un fons de llebre de caça, ha assegurat que en el futur el sentit dels congressos estarà en “parlar sobre els plats”, ja que ara, amb internet, “no té sentit explicar els plats”.AVUI